CELEX ID: 32011R0157
Publication Date: 2011-02-21

Document Text:
KOMISJONI MÄÄRUS (EL) nr 157/2011,
21. veebruar 2011,
millega muudetakse määrust (EÜ) nr 884/2006, millega kehtestatakse üksikasjalikud rakenduseeskirjad nõukogu määrusele (EÜ) nr 1290/2005, seoses riiklikku ladustamist hõlmavate sekkumismeetmete rahastamisega
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (1) eriti selle artiklit 42,
ning arvestades järgmist:
(1)
Komisjoni määruse (EÜ) nr 884/2006 (2) artikli 4 lõike 1 punktis b on sätestatud, et toodetega tehtavatest materiaalsetest ostu-, müügi- või mis tahes muudest üleandmistoimingutest tulenevaid kulutusi rahastatakse Euroopa Põllumajanduse Tagatisfondist (EAGF), kusjuures summad põhinevad ühtsetel kokkuleppelistel summadel. Lisaks sellele on kõnealuse määruse artikli 4 lõike 1 punktis c sätestatud, et kulutusi, mis on seotud materiaalsete toimingutega, mis ei ole tingimata seotud toodete ostu-, müügi- või mis tahes muu üleandmistoiminguga, rahastatakse EAGFi poolt kokkuleppeliste või mittekokkuleppeliste summade alusel.
(2)
Selguse huvides on määruse (EÜ) nr 884/2006 artikli 4 lõikes 1 asjakohane täpsustada, et EAGFi rahastatavad kulutused võivad teatavatel tingimustel hõlmata kulusid, mis tulenevad transpordist liikmesriigi territooriumil või väljaspool seda või ekspordist. Kõnealuste kulutuste rahastamine tuleks heaks kiita nõukogu 22. oktoobri 2007. aasta määruse (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus)) (3) artikli 195 lõikes 2 sätestatud korras.
(3)
Määrust (EÜ) nr 884/2006 tuleks seetõttu vastavalt muuta.
(4)
Käesoleva määrusega ettenähtud meetmed on kooskõlas põllumajandusfondide komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 884/2006 artikli 4 lõikes 1 lisatakse punkti c järele punkt ca:
„ca
kulutused, mis tulenevad transpordist liikmesriigi territooriumil või väljaspool seda või ekspordist, kokkuleppeliste või mittekokkuleppeliste summade alusel, mis kiidetakse heaks määruse (EÜ) nr 1234/2007 artikli 195 lõikes 2 sätestatud korras;”.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. veebruar 2011

EuroVoc Classification:
Level 1: 100150
100152
100144
100156
Level 2: 100229
100177
100245
100223
Level 3: 5576
1005
1154
4488
2443
All Concepts: 1005
1052
1154
2443
5334
5575